חיים הר־זהב משתולל מזעם על הליכודניקים החדשים ומנסה להסביר למה הם רמאים, לא מוסריים שרק העשירו את קופת הליכוד ולא באמת הצליחו בפריימריז
בשבוע שעבר נתלתה בנתיבי איילון בתל אביב, בצומת הכניסה לירושלים ובעוד ערים מודעת ענק שבה רואים את נתניהו וטראמפ לוחצים ידיים ומחייכים למצלמה. מעבר לנס הגלוי בכך שהמודעה הזו לא הגדילה משמעותית את מספר תאונות הדרכים בכבישים שסמוך אליהם היא נתלתה, יש לליכוד למי להודות על מימון המודעה הזאת:
חברי מפלגתו של נתניהו, שבחרו השבוע את רשימתם לכנסת, צריכים לשלוח מכתב תודה לאלפי שמאלנים שנפלו קורבן לאחת ההונאות הפוליטיות הבזויות והגדולות של השנים האחרונות – הליכודניקים החדשים. 7,000-15,000 טיפשים (תלוי את מי שואלים לגבי המספר, לא לגבי מנת המשכל) הפקידו כל אחד 64 שקלים בקופת הליכוד, וביחד כמיליון שקלים, תרומה למפלגת השלטון כדי לסייע לה במימון מסע הבחירות שלה.
בואו נדבר שנייה על הליכודניקים החדשים, שראשיהם טוענים שהם מצביעי מחל מבטן ומלידה. ובכן, מי מהם שהוא ליכודניק אורגינל, מן הסתם אינו ליכודניק "חדש". אפילו שם ההתארגנות מעיד על פרופיל חבריה. הלא בעבר, בתקופת ההתנתקות למשל, היו ליכודניקים שטענו שהם נשארים צמודים לערכי המפלגה אל מול פעילותו של ראש הממשלה אריאל שרון. הם כינו עצמם אז "נאמני הליכוד", לא "חדשים", כי אם אתה שורשי ואותנטי במפלגה בת עשרות שנים, אתה לא חדש. 
השבוע התברר לי כי חבר יקר שהיה פעיל שטח במחאה של 2011, ואחר כך עזר לנו מאוד בתחילת הדרך של ארגון העיתונאים – בין השאר כי הוא סוציאליסט בכל רמ"ח אבריו – הפך לפני כשנה לליכודניק חדש. כן כן, מישהו שבהשוואה לעמדותיו המדיניות אני המפא"יניק סוג של איווט ליברמן, ובהשוואה לעמדותיו הכמעט אנרכיסטיות אני שאוהד את הפועל וחבר בהסתדרות כל חיי כמעט דומה למרגרט תאצר, הפך חבר במפלגה של נתניהו, ארדן ומירי רגב.
הוא הסביר לי שזו הדרך להשפיע מבפנים, והוסיף: "ככה אנחנו דואגים שמי שישלוט במדינה יהיה נורמלי יותר, אם אי אפשר להיפטר מהליכוד". כמובן שהשמאלן הארד קור לא רואה שום בעיה בזה שהוא מממן את האנשים שעמדותיהם ועמדותיו עומדות בסתירה אינהרנטית. הוא לא מתרגש מזה שהכסף שלו מממן את מודעת הענק על נתיבי איילון "כי גם ככה אני משלם מסים אז היו מקבלים את הכסף ממימון מפלגות".
להתגייס לצבא חייבים, כי זה החוק. לשלם מסים חייבים, כי זה החוק. לשלם ביטוח לאומי חייבים, כי זה החוק. לשלם בהתנדבות כסף שלא היה מגיע ליריב פוליטי בשום צורה אחרת זו לא חובה, בעיניי זה טמטום. למעשה, זה טמטום כל כך מהדהד, שספק אם יש לו אח ורע אידיוטי כל כך בהיסטוריה הפוליטית של ישראל.
מנהיגי הקבוצה הזאת הם שרלטנים שמספרים לחבריה ש"זה רק 64 שקלים", אבל זה כסף שלליכוד לא היה אותו בלעדיהם. למעשה, סכום הכסף שהשמאלנים – סליחה: הליכודניקים החדשים – תרמו לליכוד הוא כה גדול, עד שהוא משקף בין אחת וחצי לשלוש יחידות של מימון מפלגות. בעברית פשוטה: לליכוד יש עכשיו סכום כסף שכדי לקבל אותו מהמדינה צריך היה עוד מנדט עד שלושה בכנסת היוצאת, מנדטים שפשוט אין לו, אבל את הכסף בעבורם עכשיו יש ויש.
טיפשים, כבר אמרנו. ועכשיו מוסר:
כשאדם מצטרף למפלגה, הוא למעשה מכריז על תמיכתו בה, במצע שלה, בעקרונות שלה, ובמסד הרעיוני שעל בסיסו היא קמה. הוא כאילו מצהיר "אני כל כך בעד המפלגה הזאת, שאני חותם את שמי ומוסיף סכום כסף כדי להראות עד כמה אני רציני בתמיכה שלי בה". זה הרעיון היסודי של הסעיפים בחוקת המפלגות ובחוקי המדינה העוסקים בהצטרפות למפלגה.
מה שעושים הליכודניקים החדשים, זה ניסיון לשתול וירוס בתוך גוף בריא של מפלגה – להשתמש במוסדות שלה, ובתהליכים הדמוקרטיים שבה, כדי לעוות את פניה וליצור אנומליה שבה אין קשר בין העמדות של חבריה הוותיקים ותומכיה, לבין הרשימה שתגיע לכנסת.
בעברית פשוטה, מה שהם מנסים לעשות זו רמאות. זו גניבת דעת. זה שוד.
הרי הרעיון לא בא יש מאין. הם מנסים לחקות את מה שעשה בשעתו משה פייגלין עם "מנהיגות יהודית" כשניסה לשתול ברשימת הליכוד אנשי ימין קיצוני מהתנחלויות בגב ההר, תוך שהוא פוקד אלפי אנשים מתוך כוונה שיצביעו כ"בלוק" לרשימה שייתן להם, וכך לעשות מניפולציה שתגרום לרשימה אולטרה ימנית, על אף שהמתפקדים אינם מצביעי ליכוד.
הליכוד השכיל לזרוק את רוב אנשי פייגלין החוצה, או לכל הפחות לצמצם את כוחם לאפס, כשפרנסי המפלגה זיהו את האסון הערכי והאלקטורלי שעלול להיגרם לתנועה שלהם. כעת באה תמונת המראה של ההתארגנות הבזויה ההיא, רק משמאל: הליכודניקים החדשים. שמאלנים שמנסים לעשות את אותו הדבר, אבל הפעם זה "לצד הטוב". הפעם זה לצד שיכול לקבל סיקור אוהד ומסגור כליברלים, כי הם הרי "מהצד שלנו", והם "נראים כמונו" – הם החברים של עיתונאים שמאלנים ואשכנזים בדיוק כמו כותב שורות אלה.
אז זהו, שלא. שחיתות מוסרית היא שחיתות מוסרית היא שחיתות מוסרית – והליכודניקים החדשים זו שחיתות מוסרית. אנחנו כל הזמן מלינים על כך שפוליטיקה היא פעמים רבות עניין ציני מאוד, אולם פה מדובר בקבוצה בת אלפי אנשים שהחליטה להצניא את הפוליטיקה עוד יותר, והפעם זה בזדון ובכוונת מכוון (זה כל כך מכעיס אותי שהמצאתי שם פועל חדש לעשיית ציניות).
יש שני סוגים של ליכודניקים חדשים, אפוא: הטובים יותר, הם הטמבלים שניצלו אותם למזימה צינית, תוך שהם כה מיואשים עד שהם לא מבינים שהם כורים את הבור שאליו אמורה ליפול גופת הדברים שבה הם מאמינים באמת. הרעים יותר הם אלה שעומדים בראש ההתארגנות הזאת, מפיצי הווירוס שמנסים להשמיד גוף בריא כי הם כה עלובים עד שהם לא מצליחים להתמודד אתו בצורה הגונה בשדה הקרב האמיתי: הקלפיות לכנסת.
את הראשונים אפשר עוד לגאול. הם צריכים להפסיק לשלם לליכוד ולתרום לו למסע הבחירות, ולחזור לעולם הנורמטיבי. את האחרונים צריך להקיא החוצה מכל ארגון פוליטי הגון, להזכיר להם לעד שהם היו חלק מזה, ולהפוך אותם לדוגמה ומופת של כל מה שרע בפוליטיקה הישראלית – כן, הם יותר גרועים מרוב חברי הכנסת של הליכוד שלהם הם בזים כל כך.
והערה אחרונה, אתמול פרסמה כאן שירלי גל טור שעף על התוצאות של הליכודניקים החדשים בפריימריז. הוא משקף את התפיסה של ראשי ההתארגנות הבזויה הזאת שספרים לפעילים בדף הפייסבוק שלהם על ניצחון גדול. תכלס? הם קיבלו בראש, לרוחב כל החזית, כי הליכודניקים הישנים לא טמבלים, ודחו את הווירוס הרעיל שניסו לשתול מכל וכל.


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







